Linn Svahn

**Linn Svahn** (s. 9. joulukuuta 1999) on ruotsalainen maastohiihtäjä. Uransa alkuvaiheissa Svahn profiloitui nimenomaan sprinttihiihtäjänä. Hän onkin perinteisen sprintin olympiavoittaja Milanosta ja Cortina d’Ampezzosta 2026. Maailmancupissa hänellä on kaksi sprintticupin voittoa vuosilta 2020 ja 2024. Yhteensä hänellä on maailmancupista 20 osakilpailuvoittoa, joista 16 on sprintistä.

## Ura
### Arvokilpailut
Svahn saavutti nuorten MM-kilpailuissa 2019 pronssia 4&nbsp;×&nbsp;3,3&nbsp;kilometrin viestissä ja sijoittui neljänneksi perinteisen hiihtotavan sprintissä. Oberstdorfin MM-kilpailuissa 2021 hän oli perinteisen hiihtotavan sprintissä yhdestoista. Planican MM-kilpailuissa 2023 hän sijoittui neljänneksi sekä perinteisen hiihtotavan sprintissä että 30 kilometrin perinteisen yhteislähtökilpailussa. Milanon ja Cortinan olympialaisissa 2026 hän saavutti kultaa perinteisen hiihtotavan sprintissä. Hän hiihti myös avausosuuden Ruotsin viestijoukkueessa, joka saavutti hopeaa.

### Maailmancup

Svahn kilpaili maailmancupissa ensimmäisen kerran Falunissa maaliskuussa 2019 sijoittuen vapaan hiihtotavan sprintissä 21:nneksi. Hän voitti toisen maailmancupkilpailunsa, Davosin vapaan hiihtotavan sprintin joulukuussa 2019. Hän voitti samalla kaudella Dresdenin vapaan ja Falunin perinteisen hiihtotavan sprintit. Drammenin vapaan sprintissä hän oli kolmas. Hän voitti sprintticupin.

Kaudella 2020–2021 hän voitti Rukan Nordic Opening -tapahtuman avanneen peinteisen hiihtotavan sprintin. Lisäksi hän voitti Tour de Skillä Val Müstairin vapaan hiihtotavan sprintin ja perinteisen hiihtotavan yhteislähtökilpailun. Hän voitti myös Val di Fiemmen perinteisen hiihtotavan sprintin. Svahn voitti Falunin 10 kilometrin perinteisen hiihtotavan yhteislähtökilpailun. Hän voitti Falunissa myös perinteisen hiihtotavan sprintin. Maailmancupin kokonaiskilpailussa hän sijoittui seitsemänneksi ja sprintticupissa kolmanneksi.

Kaudella 2023–2024 hän sijoittui kolmanneksi Östersundin perinteisen hiihtotavan sprintissä. Hän sijoittui toiseksi Trondheimin vapaan hiihtotavan sprintissä. Tour de Skillä hän voitti Toblachin vapaan hiihtotavan sprintin ja sijoittui kolmanneksi 20 kilometrin vapaan hiihtotavan takaa-ajokilpailussa. Hän voitti Davosin vapaan hiihtotavan sprintin. Hän voitti Val di Fiemmen 15 kilometrin perinteisen hiihtotavan yhteislähtökilpailun. Tour de Skin kokonaiskilpailussa hän oli kuudes. Hän voitti Oberhofin perinteisen hiihtotavan sprintin. Hän voitti Gomsin vapaan hiihtotavan sprintin. Hän sijoittui Canmoren vapaan hiihtotavan sprintissä kolmanneksi ja voitti perinteisen hiihtotavan sprintin. Hän sijoittui toiseksi Minneapolisin vapaan hiihtotavan sprintissä. Hän sijoittui toiseksi Drammenin perinteisen hiihtotavan sprintissä. Hän sijoittui toiseksi Falunin perinteisen hiihtotavan sprintissä. Hän voitti sprintticupin ja sijoittui maailmancupin kokonaiskilpailussa toiseksi.

Kaudella 2024–2025 hän sijoittui toiseksi Tour de Ski-kiertueella Val di Fiemmen perinteisen hiihtotavan sprintissä. Hän voitti Falunin perinteisen hiihtotavan sprintin. Kaudella 2025–2026 hän sijoittui kolmanneksi Trondheimin perinteisen hiihtotavan sprintissä ja voitti Gomsin perinteisen hiihtotavan sprintin. Hän voitti Falunin vapaan hiihtotavan sprintin. Hän sijoittui Lahdessa toiseksi sekä vapaan hiihtotavan sprintissä että 10 kilometrin perinteisen hiihtotavan kilpailussa. Toiseksi hän sijoittui myös Holmenkollenin 50 kilometrin vapaan kilpailussa. Hän voitti Lake Placidin 10 kilometrin perinteisen hiihtotavan väliaikalähtökilpailun ja vapaan hiihtotavan sprintin sekä sijoittui toiseksi 20 kilometrin vapaan hiihtotavan yhteislähtökilpailussa. Maailmancupin kokonaiskilpailussa hän oli kuudes ja sprintticupissa viides.

## Lähteet